JY LEES NOU Ons toets: Placécol se Essential Treatment with Microdermalaser
My vel was babasag en stralend ná die behandeling en ek kon nog vir dae daarna hierdie positiewe resultate sien. Die behandeling is gepas vir alle velsoorte, behalwe as jy ’n baie sensitiewe vel het. - Charis Labuschagne, skoonheidsredakteur
Placécol het skoonheidsalonne landwyd. Besoek www.placecol.com of skakel 0861 11 22 22. Life in the Universe: Adam and Eve: were they the first humans?
Posted by Willie Mc Loud at 02:02
Amos van der Merwe 16 July 2013 at 02:36
Found this most interesting...thank you
Willie Mc Loud 16 July 2013 at 03:11
Brand 18 July 2013 at 14:15
Brand 18 July 2013 at 14:21
Dankie vir die baie interessante stuk.
Het ook al dikwels gedink dat Adam dalk die eerste mens was aan wie God homself openbaar het. Maar dit laat nou weer 'n hele spul ander vrae opduik soos hoekom God dit nie vroeër gedoen het of ook aan ander mense nie...
Soveel vrae, so min tyd! Dankie weereens, ek geniet u blog baie.
Willie Mc Loud 20 July 2013 at 00:56
Hi Brand. Eks bly jy vind dit interessant. Ek wil darem net noem dat ek nie dink dat Adam noodwendig die eerste mens was aan wie God Homself geopenbaar het nie. Ek dink wel dat hy die eerste een is van wie ons weet. Dis nogal 'n verskil en kan dalk jou vraag gedeeltelik beantwoord. Die Adam-verhaal is natuurlik ook besonders omdat dit vertel hoe sy ongehoorsaamheid (ek laat Eva maar hier uit die bespreking) die menslike gevallenheid openbaar gemaak het.
Brand van Sittert 22 July 2013 at 06:00
Het nog nie so daaraan gedink nie, dankie Willie - Maak 'n hele nuwe denkveld vir my oop...
Johannes de Koning 3 August 2013 at 04:39
Willie, gesien teen die feit van jou "konserwatiewe evangeliese" agtergrond is hierdie stuk skryfwerk baie veelseggend. Die praktiese probleem lyk vir my om eerlike Skrifuitleg vanuit die konteks en agtergrondskennis so aan te bied dat mens nie aan die eenkant evangeliese Bybelgelowiges verloor en afskrik (of verwar)nie, maar aan die anderkant om jouself duidelik te onderskei van diegene wat die Bybel bloot as 'n oud Midde-Oosterse boek vol mites beskou.(Nuwe Hervormers) Dit kos fyntrap...en ek sou dink kan mens blootstel aan baie onregverdige kritiek...? Ek sou graag wou weet hoe jou "tradisionele gehoor" hierdie insigte van jou hanteer? Dit behels nogals 'n spanning tussen eerlike omgang met die Skrif sowel as die wetenskap, en 'n pastorale besorgdheid om nie die "eenvoudiges" te laat struikel nie, as jy verstaan wat ek bedoel...
Willie Mc Loud 5 August 2013 at 09:43
Willie Mc Loud 5 August 2013 at 10:01
Johannes, dankie vir jou sinvolle opmerkings. Ek besef dat ons grootgeword het met sekere interpretasies van die Bybelse teks wat ons baie maal as die enigste Bybels-korrekte sieninge beskou. Soos ons egter die teks beter verstaan omdat ons kennis vermeerder (Dan. 12:4), bv as gevolg van nuwe inligting uit die antieke wêreld waaruit die Bybel kom (neem die storie van Eva wat uit Adam se rib gemaak is), moet ons oop wees vir beter interpretasies wat meer sin maak vanuit 'n evangeliese benadering tot die teks. Verder, soos ek die Goddelike inspirasie verstaan, sal die teks se integriteit die toets van tyd deurstaan, ie as die wetenskap (bv argeologie) duidelik toon dat die mensdom baie ouer as 6000 jaar is, sal dit nie in stryd met die teks wees nie. Ek probeer dus 'n interpretasie daarstel wat reg doen aan die teks maar wat ook vir die ingeligte mens van ons tyd sinmaak. Jy is reg dat sommige dit nie verstaan nie - ek kry sommige mede-Christene wat enige afwyking van die tradisies waarmee hulle bekend is baie negatief neem as 'n aanslag op die Bybel self. Maar ek is bereid om daardie kritiek te verduur want dit is vir my baie belangriker dat die Bybelse teks vir die mense van ons tyd sinmaak. Mense sal tog nie in die God van die Bybel glo as hulle geen vertroue in die Bybelse teks het nie. So, ek glo dat, alhoewel sommige dit nie sal verstaan nie, is dit presies wat ek moet doen. Om sinvolle en gesofistikeerde interpretasies van die teks op die tafel te plaas vir gesprek in Christen kringe - interpretasies wat die gesag van die teks, die antieke milieu, ons huidige kennis oor die wêreld en ons evangeliese vertolking in ag neem. Ek glo: My volk gaan te gronde vanweë 'n gebrek aan kennis. Ek hoop dat die meeste evangeliese Christene die belangrikheid hiervan sal raaksien en dat daar met tyd 'n groter openheid vir so 'n aanslag sal kom. As ons dit nie doen nie gaan die Christendom al meer 'n geloofwaardigheidskrisis beleef en kan die godlose wêreld van Europa ook hier ons voorland wees. Wat die liberale sieninge betref wat bv. die Bybelse teks maar net as nog 'n antieke teks sien, probeer ek ter selfder tyd duidelik toon waarom sulke sieninge verwerp moet word. Ek het bv onlangs 'n artikel oor Kritiese Bybelwetenskap op my blog gepos. Wat die "eenvoudiges" betref wat kan struikel, wat kan struikel, glo ek dat iemand soos jy 'n belangrike bydrae kan lewer deur voorstelle te maak en die gesprek so uit te bou.
Johannes de Koning 6 August 2013 at 10:04
Ek voel dit beslis eens met jou opmerkings, en ek dink daar wag 'n groot werk en 'n felle stryd. Die geveg is na twee kante toe : teen die postmoderne relatiwisme en allerlei vorme van ongeloof (Nuwe Hervormers ens.), maar aan die anderkant ook evangeliese Christene wat enige dinkwerk bykans as sonde beskou. (die tipe mense wat by die King James staan en val ens.) 'n Tussen hierdie twee uiterstes is daar natuurlik ook baie variasies. Miskien moet mens dink aan iets soos 'n eietydse helder belydenisskrif (geloofsverantwoording) wat o.a. sake soos skrifbeskouing sal aanspreek, maar ook duidelike onderskeid sal tref tussen ononderhandelbare waarhede (soos die liggaamlik historiese opstanding van Jesus) en sake waaroor ons maar mag verskil soos die ouderdom van die aarde (omdat die Woord bedoel om daaroor uitsprake te maak nie) Ek stem heelhartig saam met jou stelling : "Mense sal tog nie in die God van die Bybel glo as hulle geen vertroue in die Bybelse teks het nie."
Twee sake staan vir my uit as krities belangrik om 'n nugtere Bybelse standpunt vir ons tyd te formuleer : Skeppingsleer en die kwessie van homoseksualiteit.